ПРОТОКОЛ № 4

от заседание на комисия „Дисциплинарна дейност“ към прокурорската колегия на Висшия съдебен съвет, която на основание
§ 23, ал. 2 от ПЗР към ЗИД на КРБ (обн. ДВ, бр.106 / 22.12.2023 г.),
изпълнява функциите на Висш прокурорски съвет,
проведено на 26 март 2024 г.

Днес, 26 март 2024 г., вторник, от 10:30 ч. в сградата на Висшия съдебен съвет, присъствено се проведе заседание на комисия „Дисциплинарна дейност“ към прокурорската колегия на ВСС, която на основание § 23, ал. 2 от ПЗР към ЗИД на КРБ (обн. ДВ, бр.106 / 22.12.2023 г.), изпълнява функциите на Висш прокурорски съвет, в състав: 

ПРЕДСЕДАТЕЛ:		 EВГЕНИ ИВАНОВ 
ЧЛЕНОВЕ:	СВЕТЛАНА БОШНАКОВА 
	 ЙОРДАН СТОЕВ

От администрацията на ВСС: 

Незабравка Петкова – главен експерт - юрисконсулт в отдел „Дисциплинарни производства“, дирекция „Правна“ в АВСС.
Благой Кирилов - младши експерт - юрисконсулт в отдел Дисциплинарни производства“, дирекция „Правна“ в АВСС.

	Заседанието протече при следния дневен ред:

1. Предложение с рег. индекс № ВСС-4427/07.03.2024 г. по описа на ВСС от Инспектората към Висшия съдебен съвет, за образуване на дисциплинарно производство за налагане на дисциплинарно наказание на Димитър Йорданов Николов – прокурор в Районна прокуратура – Враца и Предложение с рег. индекс № ВСС-4427/07.03.2024 г. по описа на ВСС от Инспектората към Висшия съдебен съвет, за образуване на производство за установяване на конфликт на интереси срещу Димитър Йорданов Николов – прокурор в Районна прокуратура – Враца.
2. Предложение с рег. индекс № ВСС-5173/21.03.2024 г. по описа на ВСС от изпълняващия функциите Главен прокурор на Република България, за образуване на дисциплинарно производство за налагане на дисциплинарно наказание на Константин Петров Йовев – заместник районен прокурор на Районна прокуратура – Силистра.
3. Акт за резултати от извършена проверка по сигнал, изготвен на основание чл. 54, ал.1, т.5 ЗСВ, възложена със заповед № ЖИ-23-10/23.11.2023 г. на главния инспектор на ИВСС, заведен с вх. № ВСС-4746/15.03.2024., по описа на ВСС.
4. Доклад, по реда на Глава трета „а“ от Закона за съдебната власт за периода 01.10.2023 г. – 31.12.2023 г.  
4.1. Данни за установените от ИВСС нарушения на правото на разглеждане и решаване на делата в разумен срок за периода 01.10.2023 г. - 31.12.2023 г. по реда на Глава трета „а” от Закона за съдебната власт приложени към писмо от главния инспектор на ИВСС с вх. № ВСС-1149/22.01.2024 г. по описа на ВСС. 
4.2. Отчет на министъра на правосъдието с вх. № ВСС-1522/01.02.2024 г. за постъпилите заявления и изплатени обезщетения по реда на Глава трета „а” от Закона за съдебната власт за периода 01.10.2023 г. – 31.12.2023 г. в Министерство на правосъдието.

	По дневния ред:

1. ОТНОСНО: Предложение с вх. рег. индекс № ВСС-4427/07.03.2024 г. (изх. № СР-17-118/07.03.2024 г. по описа на ИВСС) от Инспектората към Висшия съдебен съвет, за образуване на дисциплинарно производство за налагане на дисциплинарно наказание на Димитър Йорданов Николов – прокурор в Районна прокуратура – Враца, както и предложение с вх. рег. индекс № ВСС-4427/07.03.2024 г. (изх. № СР-17-119/07.03.2024 г. по описа на ИВСС) от Инспектората към Висшия съдебен съвет, за образуване на производство за установяване на конфликт на интереси срещу Димитър Йорданов Николов – прокурор в Районна прокуратура – Враца.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
РЕШИ:

	ПРЕДЛАГА на прокурорската колегия на Висшия съдебен съвет, която на основание § 23, ал. 2 от ПЗР към ЗИД на КРБ (обн. ДВ, бр.106 /22.12.2023 г.), изпълнява функциите на Висш прокурорски съвет, на основание чл. 175п, ал. 2 и чл. 316, ал. 1 ЗСВ, съгласно направените от Инспектората към Висшия съдебен съвет, предложение с вх. рег. индекс № ВСС-4427/07.03.2024 г. (изх. № СР-17-119/07.03.2024 г. по описа на ИВСС), за установяване на конфликт на интереси и предложение с вх. рег. индекс № ВСС-4427/07.03.2024 г. (изх. № СР-17-118/07.03.2024 г. по описа на ИВСС), за налагане на дисциплинарно наказание на Димитър Йорданов Николов – прокурор в Районна прокуратура – Враца, да образува общо производство по глава шестнадесета от Закона за съдебната власт, да избере дисциплинарен състав, който да се произнесе по направените предложения за установяване на конфликт на интереси и налагане на дисциплинарно наказание по чл. 308, ал. 1 от Закона за съдебната власт,  на Димитър Йорданов Николов – прокурор в Районна прокуратура – Враца.

2. ОТНОСНО: Предложение с вх. рег. индекс № ВСС-5173/21.03.2024 г. от изпълняващия функциите Главен прокурор на Република България, за образуване на дисциплинарно производство за налагане на дисциплинарно наказание на Константин Петров Йовев – зам. административен ръководител на Районна прокуратура – Силистра.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
РЕШИ:

	ПРЕДЛАГА на прокурорската колегия на Висшия съдебен съвет,  която на основание § 23, ал. 2 от ПЗР към ЗИД на КРБ (обн. ДВ, бр.106 /22.12.2023 г.), изпълнява функциите на Висш прокурорски съвет, съгласно предложението от изпълняващия функциите Главен прокурор на Република България, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от Закона за съдебната власт на Константин Петров Йовев – зам. административен ръководител на Районна прокуратура – Силистра.

	3. ОТНОСНО: Акт за резултати от извършена проверка по сигнал, изготвен на основание чл. 54, ал.1, т.5 ЗСВ, възложена със заповед № ЖИ-23-10/23.11.2023 г. на главния инспектор на ИВСС, заведен с вх. № ВСС-4746/15.03.2024., по описа на ВСС.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
РЕШИ:

1. Приема за сведение акт за резултати от извършена проверка по сигнал, изготвен на основание чл. 54, ал. 1, т. 5 ЗСВ, възложена със заповед  № ЖИ-23-10/23.11.2023 г. на главния инспектор на ИВСС, заведен с вх. № ВСС-4746/15.03.2024 г. по описа на ВСС.
2. Административният ръководител на Софийска градска прокуратура да уведоми комисията по изпълнението на дадената в акта от проверката препоръка.

4. ОТНОСНО: Доклад, по реда на Глава трета „а“ от Закона за съдебната власт за периода 01.10.2023 г. – 31.12.2023 г.  
4.1. Данни за установените от ИВСС нарушения на правото на разглеждане и решаване на делата в разумен срок за периода 01.10.2023 г. - 31.12.2023 г. по реда на Глава трета „а” от Закона за съдебната власт приложени към писмо от главния инспектор на ИВСС с вх. № ВСС-1149/22.01.2024 г. по описа на ВСС. 
4.2. Отчет на министъра на правосъдието с вх. № ВСС-1522/01.02.2024 г. за постъпилите заявления и изплатени обезщетения по реда на Глава трета „а” от Закона за съдебната власт за периода 01.10.2023 г. – 31.12.2023 г. в Министерство на правосъдието.

След разисквания и проведено гласуване, 

КОМИСИЯ „ДИСЦИПЛИНАРНА ДЕЙНОСТ“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
РЕШИ:

4.1. Приема доклад, по реда на Глава трета „а“ от Закона за съдебната власт за периода 01.10.2023 г. – 31.12.2023 г.  
4.2. Приема данни за установените от ИВСС нарушения на правото на разглеждане и решаване на делата в разумен срок за периода 01.10.2023 г. – 31.12.2023  г. по реда на Глава трета „а” от Закона за съдебната власт приложени към писмо от главния инспектор на ИВСС с вх. № ВСС-1149/22.01.2024 г. по описа на ВСС. 
4.3. Приема отчет на министъра на правосъдието за постъпилите заявления и изплатени обезщетения по реда на глава Глава трета „а” от Закона за съдебната власт за периода 01.10.2023 г. – 31.12.2023 г. в Министерство на правосъдието с вх. № ВСС-1522/01.02.2024 г. по описа на ВСС. 
4.4. Изпраща на административните ръководители на Апелативните прокуратури настоящия доклад, по реда на Глава трета „а“ от Закона за съдебната власт за периода 01.10.2023 г. – 31.12.2023 г., за сведение и предприемане на мерки, с оглед констатираните в доклада нарушения.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ“  КЪМ
ПРОКУРОРСКАТА КОЛЕГИЯ НА ВСС, 
ИЗПЪЛНЯВАЩА ФУНКЦИИТЕ НА 
ВИСШ ПРОКУРОРСКИ СЪВЕТ:			(П)

ЕВГЕНИ ИВАНОВ